Rettssaken ved Det internasjonale krigsforbrytertribunalet for det tidligere Jugoslavia startet 26. oktober 2009. Forhandlingene tok 498 dager og 11 500 beviser ble fremlagt for tribunalet. Tribunalet avhørte 586 vitner, hvorav 337 var innkalt av aktoratet, 248 av forsvarersiden og ett av tribunalet selv. Saken gjaldt elleve tiltalepunkter: to for delaktighet i folkemord, fem for forbrytelser mot menneskeheten og fire for brudd på krigens folkerett. Sluttprosedyren endte i oktober 2014.